Holi Baibul Fes Semyul 4\n1 Bambai na ola Filastain pipul bin majurrumap miselp blanga fait langa ola Isreil pipul, en ola Isreil pipul bin majurrumap miselp blanga go en fait langa olabat. Detlot Isreil pipul bin meigim kemp langa wan pleis gulum Ebanisa, en detlot Filastain pipul bin kemp langa det taun gulum Afek.\n2 Wal detlot Filastain pipul bin stadim det fait, en deibin faitfait nomo lilbit, en deibin bidim detlot Isreil pipul, en deibin kilim ded gulijap 4,000 Isreil solja deya weya deibin fait.\n3 Wal wen detlot najalot Isreil solja bin gobek langa kemp, ola bos blanga detlot Isreil pipul bin askim olabat, “Wotfo YAWEI det trubala God bin larram detlot Filastain pipul bidim wi tudei? Wi lafta go langa det taun gulum Shailo en gajim det Seikridwan Boks blanga YAWEI, en wi lafta bringimap det boks iya garram wi wulijim im garra album wi bidim detlot Filastain pipul.”\n4 Afta na detlot bos bin jandim sambala men langa Shailo blanga gajim det Seikridwan Boks blanga YAWEI det Boswan God, en imbin oldei jidan deya ontop langa det Seikridwan Boks langa midul langa det dubala sheip garram wing.\nWal Hofni en Finiyas det dubala san blanga det serramonimen neim Ilai bin kambek du garram det Seikridwan Boks weya detlot men bin bringimbek langa olabat kemp,✡ Eksa 25:22 5 en wen deibin kamat deya langa det kemp garram det Seikridwan Boks, ola Isreil pipul bin jingat adbala, dumaji deibin gudbinji. Detmatj deibin jingat, en deibin meigim det graun sheik nomo lilbit.\n6 Wal wen detlot Filastain pipul bin irrim det nois, deibin askimbat miselp, “Wotfo ola Isreil pipul jingatbat deya?” En wen deibin irrim ola Isreil pipul bin abum det Seikridwan Boks blanga YAWEI, deibin brabli bradin, 7 en deibin tok, “Det drimin blanga detlot Isreil pipul bin kaman langa olabat kemp. Binij na. Im nomo bin lagijat bifo. 8 Wal nobodi kaan album wi bidim ola drimin blanga olabat, dumaji ol detlot drimin blanga olabat brabli strongbala, en ol detlot drimin na bin kilim ded ol detlot Ijip pipul deya langa det deset kantri. 9 Wal wi garra meigim miselp strongbala en nomo bradin. Wi garra fait langa olabat raidap wi win, o bambai dei garra meigim wi jidan wekinmen blanga olabat jis laik deibin jidan wekinmen blanga wi basdam. Wal kaman na. Wi garra go en fait.” Lagijat na detlot Filastain pipul bin tok.\n10 Wal detlot Filastain pipul bin fait brabli adbalawei na, en deibin bidim detlot Isreil pipul brabliwei. Deibin meigim olabat ranbek langa olabat ronwan kemp, en deibin kilim ded 30,000 Isreil solja, 11 en deibin kilim ded Hofni en Finiyas det dubala san blanga Ilai du, en deibin deigidawei det Seikridwan Boks blanga YAWEI.\n12 Wal afta na wen detlot Filastain pipul bin bidim detlot Isreil pipul, wan Isreil men brom det Benjamin klen bin breigim im klos, en imbin pudum graun langa im hed, dumaji imbin nogudbinji, en imbin ranbek olawei brom weya deibin abum det fait raidap langa det taun gulum Shailo. Nomeda imbin longwei, bat stil imbin gajimap det kantri seimdei.\n13-15 Wal det serramonimen neim Ilai bin brabli olmen na. Imbin 98 yiya ol, en imbin jidan lida blanga Isreil fo 40 yiya. Wal imbin blain du, en imbin brabli wori blanga det Seikridwan Boks blanga YAWEI, en imbin jidanbat langa tjeya wansaid langa roud, en imbin wotjimbat blanga det boks.\nWal wen det olmen bin tok lagijat, det men bin ran langa im, 16 en imbin tok, “Aibin jis kaman brom det bigbala fait. Tudei na aibin kaman.”\n17 Wal det men bin tok, “Ola Isreil solja bin ranawei brom detlot Filastain solja. Deibin bidim melabat brabliwei. En deibin kilim yu san dubala ded, en deibin deigidawei det Seikridwan Boks blanga YAWEI.”\n18 Wal wen det men bin tok lagijat blanga det Seikridwan Boks, det olmen bin buldan langa graun brom det tjeya. Bekwei imbin buldan, en imbin breigim im nek, dumaji imbin brabli fetwan olmen, en wen imbin breigim im nek, imbin dai.\n19 Wal det gelwan lambarra blanga Ilai hubin merrit langa im san neim Finiyas bin jidan femiliwei, en imbin gulijap taim blanga im blanga abum det beibi.\nWal det gel bin irrim det nyus weya ola Filastain pipul bin deigidawei det Seikridwan Boks blanga God, en imbin irrim det bednyus weya im lambarra en im hasbin bin dai, en wen imbin irrim detlot nyus, imbin gida shok, en imbin abum det beibi streidawei, 20 en detlot gel hubin albumbat im bin dalim im, “Yu nomo bradin. Yubin abum san na.”\n21 Wal det gel bin gulum im san neim Ikabod, en imbin tok, “Det pawa en det shainiwan lait blanga God bin gowei brom wi kantri.” Lagijat na imbin tok, dumaji imbin jinggabat det Seikridwan Boks weya detlot Filastain pipul bin deigidawei, en imbin jinggabat im lambarra en im hasbin weya dubala bin dai. 22 Det gel bin tok, “Det pawa en det shainiwan lait blanga God bin gowei brom wi kantri, dumaji deibin deigidawei det Seikridwan Boks blanga God.” Lagijat na det gel bin tok, en afta imbin dai.\n✡4:4 Eksa 25:22


Mark Zuckerberg changes Facebook's mission, tours Chicago's South Side | abc7chicago.com\n<iframe width="476" height="267" src="http://abc7chicago.com/video/embed/?pid=2134238" frameborder="0" allowfullscreen></iframe>\nMark Zuckerberg has spent the last dozen years making sure you know what your friends' babies look like and what your high school friends think about politics. (WLS)\nfacebooksocial mediamark zuckerbergu.s. & worldChicagoLoop


vegarfi - hvalur\n[vɛːɣarvɪ] - m (-a) bot. rožec prameništní Cerastium fontanum\nbot. rožec prameništní (l. Cerastium fontanum)\nAutor: Me Licence: PD\nhaugarfi og vegarfi 1.3\nvegarfi og hvítmaðra 1.2\nvegarfi og krossmaðra 1.1\nlyfjagras og vegarfi 0.6


Awesome Rooster Kitchen Decor\nHome > Kitchen > Awesome Rooster Kitchen Decor\nGaetane Gour. Kitchen. February 09th , 2018.\nGallery of Awesome Rooster Kitchen Decor\nRelated gallery from Awesome Rooster Kitchen Decor\nPosts of The Week Awesome Rooster Kitchen Decor\nComment for Awesome Rooster Kitchen Decor


San Pascuals Kitchen Acrylic Print by Victoria De Almeida\nSan Pascual Acrylic Prints\nSan Pascuals Kitchen Acrylic Print\nSan Pascuals Kitchen by Victoria De Almeida - 8" x 6"\nSan Pascuals Kitchen acrylic print by Victoria De Almeida. Bring your artwork to life with the stylish lines and added depth of an acrylic print. Your image gets printed directly onto the back of a 1/4" thick sheet of clear acrylic. The high gloss of the acrylic sheet complements the rich colors of any image to produce stunning results. Two different mounting options are available, see below.\nSan Pascual's Table... more\nMore Acrylic Prints from Victoria De Almeida\nwall art acrylic prints san pascual san pasqual kitchen cook cooks chef chefs ristra new mexico santa fe food mexican food tortillas cats mice\nCongratulations on your sale, Douglas!\nCongrats on your sale of this gem !\nKimberly Ann Hylton\nAdorable artwork, Congratulations on your sale!\nCongratulations on your sale Victoria! Love it! Congratulations on your sale!!\nCongratulation on you sale! F/L\nVictoria, Stunning work and Congrats on your sale!